Obec Zlaté Klasy v zmysle § 6 odst.1 zákona č. 369/1990 Zb. o obecnom zriadení v znení neskorších zmien a doplnkov vydáva toto

**Všeobecne záväzné nariadenie obce Zlaté klasy**

**č. 2/2020**

**Dodatok č.1**

**ku Všeobecne záväznému nariadeniu č. 3/2016**

Obce Zlaté Klasy o nakladaní s komunálnymi odpadmi a s drobnými stavebnými odpadmi na území v obci Zlaté Klasy

VZN č. 2/2020 vyvesené na úradnej tabuli v obci Zlaté Klasy dňa : 29.07.2020

VZN č. 2/2020 schválené dňa: 27.07.2020

VZN č. 2/2020 nadobúda účinnosť dňa: 14.08.2020

VZN č. 2/2020 zvesené dňa : 14.08.2020

Obec Zlaté Klasy v zmysle § 6 odst. 1 zákona č. 369/1990 Z.z. o obecnom zriadení v znení neskorších zmien a doplnkov **vydáva**

**ku VZN č. 3/2016**

o nakladaní s komunálnymi odpadmi a s drobnými stavebnými odpadmi na území obce Zlaté Klasy

**DODATOK č.1**

1. Na základe tohto dodatku sa mení a dopĺňa nasledovne :

**I. ČASŤ**

**§ 1 Pôsobnosť nariadenia**

sa mení a dopĺňa o bod č.3, ktorý znie nasledovne :

3. VZN upravuje aj podrobnosti o spôsobe spätného zberu odpadových pneumatík.

**§ 2 Základné pojmy**

sa mení a dopĺňa o bod č. 31, ktorý znie nasledovne :

31. **Spätným zberom odpadových pneumatík** je bezplatný zber odpadovej pneumatiky distribútorom pneumatík od jej držiteľa bez podmienky viazania na kúpu novej pneumatiky alebo iného tovaru. **Spätný zber odpadových pneumatík** sa môže vykonávať aj na zbernom dvore obce alebo na inom mieste určenom obcou.

**III. ČASŤ**

**§ 20 Prevádzkovanie zberného dvora**

sa mení a dopĺňa o bod č. 8, ktorý znie nasledovne :

8. Konečný užívateľ pneumatiky je povinný pneumatiku po tom , ako sa stala odpadovou pneumatikou , odovzdať distribútorovi pneumatík , na zberný dvor alebo iné miesto určené obcou , okrem odpadových pneumatík umiestnených na kolesách starého vozidla odovzdávaného osobne oprávnenej na zber starých vozidiel alebo spracovateľovi starých vozidiel. Na uloženie ,zber a odvoz odpadových pneumatík bude vyhradené miesto v areáli bývalého obecného podniku, na Krížnej ulici 791/3, 930 39 Zlaté Klasy, p.č. 445/1 počas úradných hodín .

1. V ostatných častiach VZN č. 3/2016 ostáva nezmenené.
2. Na tomto Dodatku č.1 k VZN č. 3/2016 sa uznieslo obecné zastupiteľstvo obce Zlaté Klasy dňa 27.07.2020 , uznesením Pl -04/2020 bod V .

 VZN č. 2/2020 Obce Zlaté Klasy o nakladaní s komunálnymi odpadmi a s drobnými stavebnými odpadmi na území obce Zlaté Klasy nadobúda účinnosť 15.dňom od vyvesenia – dňa 14.08.2020.

 VZN č. 2/2020 Obce Zlaté Klasy o nakladaní s komunálnymi odpadmi a s drobnými stavebnými odpadmi bolo vyhlásené vyvesením na úradnej tabuli Obce Zlaté Klasy od 29.07.2020 do 14.08.2020

 Marek Rigó

 starosta obce

Vyvesené: 29.07.2020

Zvesené: 14.08.2020